ایسوسی ایٹڈ پریس

دی ایسوسی ایٹڈ پریس (اے پی) ایک امریکی غیر منافع بخش خبر رساں ایجنسی ہے جس کا صدر دفتر نیویارک شہر میں واقع ہے۔ یہ 1846 میں قائم ہوئی۔ یہ امدادِ باہمی (cooperative) اور غیر شراکتی ادارے (unincorporated association) کے طور پر کام کرتی ہے، جو خبریں تیار کرتی ہے اور انھیں اپنے اراکین، بڑے امریکی روزناموں، ریڈیو اور ٹیلی ویژن ناشروں تک پہنچاتی ہے۔ 1917ء میں جب سے پلٹزر انعام کا آغاز ہوا، اے پی نے اب تک 59 پلٹزر انعامات جیتے ہیں جن میں 36 فوٹوگرافی کے لیے ہیں۔ اے پی کو اس کے وسیع پیمانے پر استعمال ہونے والے اے پی اسٹائل بُک، این سی اے اے کھیلوں پر اس کے پول، نیشنل فٹبال لیگ کے سالانہ ایوارڈ کی سرپرستی اور امریکی انتخابات کے دوران اس کے انتخابی پول اور نتائج کی وجہ سے بھی جانا جاتا ہے۔

2016 تک اے پی کی جمع کردہ خبریں 1،300 سے زائد اخبارات اور نشریاتی اداروں میں شائع یا دوبارہ شائع کی جا رہی تھیں۔ اے پی 94 ممالک میں 235 نیوز بیورو چلاتی ہے اور انگریزی، ہسپانوی اور عربی زبانوں میں اشاعت کرتی ہے۔ یہ اے پی ریڈیو نیٹ ورک بھی چلاتی ہے جو ہر گھنٹے دو مرتبہ نیوز کاسٹ اور روزانہ کھیلوں کی کاسٹ فراہم کرتا ہے، جو براڈکاسٹ اور سیٹلائٹ ریڈیو اور ٹی وی اسٹیشنوں کے لیے ہوتا ہے۔ امریکا سے باہر کے کئی اخبارات اور نشریاتی ادارے بھی اے پی کے خریدار ہیں جو اے پی کا مواد استعمال کرنے کے لیے فیس ادا کرتے ہیں، اگرچہ وہ اس اشتراکی ادارے کے رکن نہیں ہوتے۔ اے پی کے ساتھ اپنے اشتراکی معاہدے کے تحت اکثر رکن خبری ادارے اے پی کو اپنی مقامی خبروں کو تقسیم کرنے کی خودکار اجازت بھی دیتے ہیں۔

 حوالہ جات 

زمرہ:امریکی وسیط
زمرہ:خبر رساں ایجنسیاں
زمرہ:خبر رساں وسیط
زمرہ:ریاستہائے متحدہ کی کمپنیاں
زمرہ:ریاستہائے متحدہ مرکزی متعدد القومی کمپنیاں
زمرہ:ریاستہائے متحدہ میں قائم خبر رساں ایجنسیاں
زمرہ:ریاستہائے متحدہ میں کوآپریٹو
زمرہ:ریاستہائے متحدہ میں 1846ء کی تاسیسات
زمرہ:مینہیٹن
زمرہ:نیو یارک سٹی میں قائم غیر منافع بخش تنظیمیں
زمرہ:نیو یارک میں قائم کمپنیاں
زمرہ:1846ء میں قائم ہونے والی کمپنیاں
زمرہ:1848ء میں قائم ہونے والی کمپنیاں

زمرہ:نیو یارک (ریاست) میں قائم کوآپریٹو